আলী আহমদ

আলী আহমদ (জন্ম: ২২ আগস্ট ১৯৪৮) বাংলাদেশের সাহিত্যিক ও প্রাক্তন সরকারী কর্মকর্তা। 

 প্রাথমিক জীবন 
আলী আহমদ ২২ আগস্ট ১৯৪৮ সালে বরিশালের বানরিপাড়া উপজেলার মসজিদবাড়ী গ্রামে জন্মগ্রহণ করেন। তাঁর পিতার নাম মমতাজঊদ্দীন আহমদ ও মাতার নাম হাসিনা বানু । তিনি উজিরপুর উপজেলার হাবিবপুর হাইস্কুল থেকে ১৯৬৩ সনে এস এস সি ( মানবিক শাখা ) প্রথম বিভাগে কৃতিত্বের সাথে উত্তীর্ণ হন । বরিশাল বিএম কলেজ থেকে কৃতিত্বের সাথে তিনি ১৯৬৫ সনে এইচ এস সি পাশ করেন । অতঃপর তিনি  ঢাকা বিশ্ববিদ্যালয় থেকে কৃতিত্বের সাথে অর্থনীতিতে বিএ অনার্স ও এমএ পাস করেন। উল্লেখ‍্য , তিনি সলিমুল্লাহ মুসলিম হলের আবাসিক ছাত্র ছিলেন ।

 কর্মজীবনী 
আলী আহমদ বিসিএস পরীক্ষা দিয়ে বিসি এস ( শুল্ক ) ক‍্যাডারে সহকারী কালেক্টর হিসেবে চাকুরিতে যোগদান করে জাতীয় রাজস্ব বোর্ডের সদস‍্য ( শুল্ক ) হিসেবে অবসর গ্রহণ করেন। অবসর যাপনের পাশাপাশি তিনি নিয়মিত পড়াশোনা ও লেখালেখি চালিয়ে যাচ্ছেন । বিদেশি কথাসাহিত্যের অনুবাদ ও সাহিত‍্য সমালোচনায় নিজেকে ব‍্যাপৃত রেখেছেন ।তিনি বাংলা থেকে ইংরেজি এবং ইংরেজি থেকে বাংলায় অনেক উপন‍্যাস / গল্প অনুবাদ করেছেন ।তিনি বিটিভি-র জন‍্য মৌলিক নাটক রচনাসহ কয়েকটি বিদেশী ভাষার নাটক অনুবাদ করেছেন যা বিটিভি-তে প্রচারিত হয়েছে । তিনি ম. হামিদ / ফাল্গুনী হামিদ রচিত ও পরিচালিত একটি সিরিয়ালে একটা গুরুত্বপূর্ণ চরিত্রে অভিনয় করে তাঁর মেধার স্বাক্ষর রেথেছেন । তিনি বিটিভি-তে অনেকদিন ধরে ইংরেজী ডিবেট পরিচালনা করেছেন । তার পূর্বে বিদেশী কোন ভি আই পি আসলে তাঁর ইন্টারভিউ নেয়ার জন‍্যও আলী আহমদের ডাক পড়তো বিটিভিতে । এ সময় তিনি সমসাময়িক বিষয়ভিত্তিক কয়েকটি অনুষ্ঠান বিটিভিতে হোস্ট করেছেন । বর্তমানে তিনি এস এ টিভিতে ইংরেজি টকশোর একজন নিয়মিত আলোচক হিসেবে অংশগ্রহণ করছেন ।বেশ কয়েকটি বাংলা ও ইংরেজী জাতীয়  দৈনিকে অর্থনীতি ও সাহিত‍্য বিষয়ক কলাম লিখতেন । বাংলাদেশ বেতারের ট্রান্সক্রিপশন সার্ভিসের ইংরেজি অনুষ্ঠান পরিচালনা করার সুযোগও হয়েছে তাঁর ।

 গ্রন্থ তালিকা 

 পুরস্কার ও সম্মাননা 

 বাংলা একাডেমী সাহিত্য পুরস্কার (১৯৭৫)

 তথ্যসূত্র 

বিষয়শ্রেণী:১৯৪৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর বাংলাদেশী প্রাবন্ধিক
বিষয়শ্রেণী:প্রবন্ধ ও গবেষণায় বাংলা একাডেমি সাহিত্য পুরস্কার বিজয়ী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:সরকারি ব্রজমোহন কলেজের প্রাক্তন শিক্ষার্থী
বিষয়শ্রেণী:বরিশালের লেখক
বিষয়শ্রেণী:বাঙালি লেখক
বিষয়শ্রেণী:বরিশাল জেলার সরকারি চাকরিজীবী
বিষয়শ্রেণী:২০শ শতাব্দীর বাংলাদেশী পুরুষ লেখক